**Obec Horná Lehota**

Horná Lehota 210, 027 41 Oravský Podzámok

Obec Horná Lehota ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) zverejňuje výzvu na predloženie ponuky v zmysle § 117 ZVO na nižšie špecifikovaný predmet zákazky:

**„Viacúčelová budova kultúrneho domu – stavebné úpravy“**

1. **Identifikácia verejného obstarávateľa**

**Verejný obstarávateľ v zmysle § 7 ods. 1 písm. b) ZVO**

**Názov verejného obstarávateľa: Obec Horná Lehota**

Sídlo: Horná Lehota 210, 027 41 Oravský Podzámok

Štatutárny zástupca: Jozef Mikuláš, starosta obce

IČO: 00314498

DIČ: 2020561631

IČ DPH: nie je platcom DPH

Tel.: 043/589 32 26

E-mail: ouhornalehota@orava.sk

Internetová stránka: [www.hornalehota.net](http://www.hornalehota.net)

1. **Predmet zákazky**

Stavebné úpravy viacúčelovej budovy kultúrneho domu

1. **Spoločný slovník obstarávania (CPV)**

45000000-7 - Stavebné práce

1. **Typ zmluvy, ktorá bude výsledkom verejného obstarávania**

Zmluva o dielo podľa § 536 a nasl. Obchodného zákonníka

1. **Miesto dodania predmetu zákazky**

par. č. 129, 130, k.ú. Horná Lehota, okres Dolný Kubín,

1. **Opis predmetu zákazky**

Stavebné úpravy viacúčelovej budovy kultúrneho domu. Podrobne je predmet zákazky opísaný v projektovej dokumentácii, ktorá tvorí Prílohu č. 2 Výzvy.

Verejný obstarávateľ v zmysle § 42 ods. 3 zákona č 343/2015 Z.z. umožňuje použitie ekvivalentov. Ponúkaný ekvivalent musí mať rovnaké alebo lepšie technické a úžitkové parametre. Ak uchádzač vo svojej ponuke použije ekvivalenty, upozorní verejného obstarávateľa vo svojej ponuke, že použil ekvivalenty a predloží zoznam položiek, v ktorých použije ekvivalent s uvedením obchodných názvov a typov, ktoré použije ako ekvivalenty.

1. **Predpokladaná hodnota zákazky**

124 540,83 EUR bez DPH

1. **Možnosť delenia predmetu zákazky**

Nie

1. **Variantné riešenie**

Neumožňuje sa.

1. **Termín dodania predmetu zákazky**

Do 3 mesiacov od prevzatia staveniska

1. **Spolufinancovanie predmetu zákazky**

Program rozvoja vidieka Slovenskej republiky 2014 – 2020, výzva č. 22/PRV/2017

1. **Lehota na predloženie ponuky**

23.11.2017 do 9:00 hod.

Rozhodujúci je moment fyzického doručenia ponuky, príp. moment doručenia e-mailu do e-mailovej schránky verejného obstarávateľa.

1. **Miesto predloženia/doručenia ponuky**

Obecný úrad Horná Lehota, Horná Lehota 210, 027 41 Oravský Podzámok

1. **Spôsob predloženia ponuky**

Poštou, e-mailom alebo osobne.

1. **Kritérium na vyhodnotenie ponúk**

Najnižšia cena celkom v EUR s DPH.

1. **Spôsob určenia ceny predmetu zákazky**

Cena za uskutočnenie stavebných prác musí byť stanovená v zmysle zákona NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

Uchádzač uvedie cenu po jednotlivých položkách v EUR, ako aj celkovú, resp. konečnú cenu za kompletnú realizáciu predmetu zákazky podľa predloženého výkazu výmer. Uchádzač je povinný do celkovej ceny zahrnúť všetky náklady súvisiace s prácami.

Ak je uchádzač platiteľom dane z pridanej hodnoty (ďalej len „DPH“), navrhovanú cenu uvedie v zložení navrhované ceny v EUR bez DPH, hodnota DPH v EUR, navrhovaná cena za celý predmet zákazky v EUR s DPH. Ak nie je uchádzač platiteľ DPH, na túto skutočnosť vyslovene upozorní v ponuke „nie som platiteľ DPH“.

**Všetky jednotkové ceny, hodnoty DPH a ceny celkom musia byť zaokrúhlené na dve desatinné miesta**.

Cena ponúknutá úspešným uchádzačom, ktorá bude uvedená v Zmluve o dielo, bude jej neoddeliteľnou súčasťou, musí obsahovať cenu za celý predmet zákazky vrátane všetkých súvisiacich výdavkov na predmet zákazky a ostatných odvodov vo výške platnej ku dňu obdržania, resp. zverejnenia výzvy na predkladanie ponúk. Uchádzač predkladá v ponuke rozpočet stavby vo forme vyplneného výkazu výmer. Verejný obstarávateľ si vyhradzuje právo požadovať v rámci vyhodnotenia ponúk od uchádzačov predložiť rozbor detailnej neobvyklej nízkej ceny položiek uvedených v ponúknutom rozpočte.

1. **Pokyny na vyhotovenie ponuky**

Ponuka musí byť predložená v písomnej podobe v slovenskom jazyku.

V prípade predloženia ponuky formou poštovej zásielky alebo osobným doručením zásielky sa vyžaduje predloženie ponuky v uzatvorenej obálke označenej heslom „Súťaž Viacúčelová budova – NEOTVÁRAŤ a adresovanej na sídlo verejného obstarávateľa.

V prípade predloženia ponuky e-mailom sa vyžaduje zaslanie na e-mailovú adresu uvedenú v bode 1 tejto výzvy, pričom predmet e-mailu musí obsahovať heslo „Súťaž Viacúčelová budova“.

Obsah ponuky:

* + **Identifikačné údaje uchádzača -** obchodné meno a sídlo uchádzača, IČO, DIČ, IČ DPH, osoba oprávnená konať v mene uchádzača, kontaktné údaje uchádzača vrátane kontaktnej osoby, bankové spojenie, číslo účtu v tvare IBAN.
	+ **Doklad o oprávnení vykonávať činnosť požadovanú v rámci predmetu zákazky** nie starší ako 3 mesiace ku dňu predloženia cenovej ponuky **-** výpis z obchodného registra / výpis zo živnostenského registra (postačujúci je výpis zo stránky [www.orsr.sk](http://www.orsr.sk) / [www.zrsr.sk](http://www.zrsr.sk)).
	+ **Rozpočet stavby zaokrúhlený na dve desatinné miesta** podľa výkazu výmer, ktorý tvorí súčasť Prílohy č. 2 Výzvy.
	+ **Vyjadrenie uchádzača** podpísané oprávneným zástupcom uchádzača,či pri realizácii zákazky plánuje využiť subdodávateľov a v akom rozsahu, pričom rozsah vyjadrí % z hodnoty zákazky.
	+ **Návrh zmluvy o dielo** podľaPrílohy č. 3Výzvypodpísaný oprávneným zástupcom uchádzača; okrem doplnenia údajov do čl. 1 a ceny diela do bodu 3.1 uchádzač nie je oprávnený akýmkoľvek spôsobom meniť, dopĺňať jednotlivé články návrhu zmluvy o dielo.
	+ **Návrh na plnenie kritéria** podľa Prílohy č. 1 Výzvypodpísaný oprávneným zástupcom uchádzača.
1. **Lehota viazanosti ponúk**

30.11.2017

1. **Vyhodnotenie ponúk**

Ponuky, ktoré nebudú predložené v súlade s bodom 12, 13 a 17 Výzvy, nebudú zaradené do hodnotenia ponúk podľa kritéria na vyhodnotenie ponúk.

Ponuky uchádzačov, ktoré budú predložené v súlade s bodom 12, 13 a 17 Výzvy, budú zoradené do poradia, pričom na prvom mieste bude ponuka uchádzača, ktorý predložil najnižšiu cenu a na poslednom mieste bude ponuka uchádzača, ktorý predložil najvyššiu cenu.

Ako úspešný uchádzač bude vyhodnotený ten uchádzač, ktorého ponuka sa umiestnila ako 1. v poradí.

Verejný obstarávateľ e-mailom oznámi uchádzačom výsledok vyhodnotenia ponúk, vrátane poradia uchádzačov. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.

Úspešný uchádzač bude vyzvaný na uzatvorenie zmluvy v lehote viazanosti ponúk. Zmluva bude uzatvorená s odkladacou podmienkou nadobudnutia účinnosti, ktorou je uzatvorenie Zmluvy o poskytnutí nenávratného finančného príspevku s poskytovateľom na spolufinancovanie diela a schválenie verejného obstarávania zo strany poskytovateľa nenávratného finančného príspevku. Obe podmienky musia byť splnené súčasne, pričom rozhodujúci moment pre nadobudnutie účinnosti zmluvy je splnenie podmienky, ktorá bude naplnená ako druhá v poradí.

1. **Doplňujúce informácie**

Vo verejnom obstarávaní sa uplatňuje sociálny aspekt, ktorý je zapracovaný do zmluvných podmienok dodania diela.

Verejný obstarávateľ nesmie uzavrieť zmluvu s uchádzačom alebo uchádzačmi, ak majú povinnosť zapisovať sa do registra partnerov verejného sektora, ktorí nemajú v registri konečných užívateľov výhod zapísaných konečných užívateľov výhod alebo ktorých subdodávatelia, ak majú povinnosť zapisovať sa do registra partnerov verejného sektora, ktorí sú verejnému obstarávateľovi známi v čase uzavretia zmluvy, nemajú v registri konečných užívateľov výhod zapísaných konečných užívateľov výhod. Povinnosť podľa predchádzajúcej vety musí byť naplnená po celú dobu trvania zmluvy, ktorá je výsledkom postupu verejného obstarávania.

Verejný obstarávateľ požaduje, aby úspešný uchádzač ako zhotoviteľ predmetných prác mal ku dňu nadobudnutia účinnosti zmluvy uzatvorené poistenie v zmysle podmienok uvedených v návrhu zmluvy.

Úspešný uchádzač vrátane subdodávateľov je povinný strpieť výkon kontroly, auditu a overenia súvisiaceho s predmetom zákazky kedykoľvek počas platnosti a účinnosti zmluvy o poskytnutí nenávratného finančného príspevku, ktorú má verejný obstarávateľ uzatvorenú na spolufinancovanie diela, a to oprávnenými osobami, a poskytnúť im všetku potrebnú súčinnosť.

Prílohy:

Príloha č. 1 Návrh na plnenie kritéria

Príloha č. 2 Projektová dokumentácia vrátane výkazu výmer

Príloha č. 3 Návrh Zmluvy o dielo

V Hornej Lehote, dňa 14. novembra 2017

 Jozef Mikuláš

 starosta obce